38. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.2/135766 της 25 Νοεμ./5  Δεκ. 1977  (ΦΕΚ Β΄1277) Περί της βαθμολογίας των φοιτητών της Πολυτεχνικής Σχολής του Α.Π.Θ. Έχοντες υπ’ όψει α)τας διατάξεις της παρ. 5 της υπ’ αριθ. 107/1962 Π.Υ.Σ., κυρωθείσης δια του άρθρ. 1 του Ν.Δ. 4263/62 «περί κυρώσεως της υπ’ αριθ. 107/1962 Π.Υ.Σ. περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων», β)την πρότασιν της Πολυτεχνικής Σχολής του Α.Π.Θ., διατυπωθείσαν κατά τας υπ’ αριθ. 38/3.5.77 και 1 /4.10.77 συνεδρίας αυτής και γ)πρότασιν της Συγκλήτου του ως άνω ιδρύματος, διατυπωθείσαν κατά την 2202/9.11.77 συνεδρίαν αυτής, αποφασίζομεν: Αι διατάξεις των άρθρ. 175 (παρ. 2) και 186 του Νόμ. 5343/32 (ΦΕΚ 86/23.3.32 τ. Α΄), εφαρμόζονται και εις την Πολυτεχνικήν Σχολήν του Πανεπιστημίου Θεσσαλονίκης. Η παρούσα δημοσιευθήτω δια της Εφημερίδος της Κυβερνήσεως. 31.Ε.λ.36-38 Πολυτεχνική Σχολή Πανεπιστημίου Θεσ/νίκης

[Source: greek_legal_code_raptarchis | Tokens: 904]